text: Seks uger i kørestol venter Bodil Jørgensen
  28 juni 2014 kl. 09.38
  Efter traktorulykke ved Vadehavet er skuespilleren Bodil Jørgensen nu i bedring. Men der går lang tid, før hun kan gå igen. Det skriver BT lørdag.
  Efter at have brækket alle sine ribben og begge kraveben venter der nu skuespiller Bodil Jørgensen seks uger i kørestol. Det skriver BT lørdag.
  Onsdag i sidste uge faldt skuespilleren af en traktor på diget ved Mandø Ebbevej, som derefter kørte hende over. Ulykken skete under optagelser til Far til fire-filmen "Far til ti vildes ferie".
  Skuespilleren blev derefter indlagt på Sydvestjysk Sygehus i Esbjerg med kvæstelser.
  Ifølge BT, som har talt med Bodil Jørgensens mand, er hun er nu overført til Rigshospitalet i København, hvor hun skal igennem et genoptræningsforløb.
  Læs BTs artikel
  